钦定古今图书集成/明伦汇编/氏族典/第173卷 > 《廖用贤尚友录》 > 钱朗
## 钦定古今图书集成/明伦汇编/氏族典/第173卷 > 《廖用贤尚友录》 > 钱朗

按《十国春秋》，吴越钱朗，洪州人。少以五经登科，仕唐
累官光禄卿。文宗朝归隐庐山，得补脑还化之术。武
肃王延至西府，以师礼事之。时朗曾元孙数辈，皆以
明经官邑令，皤然皓首，拜于阶下。而朗貌若童子，人
咸异之。一夕忽语家人曰：“适为上清所召，今去矣。”俄
气绝，数日颜色如生。及举棺，尸已解去，时年一百七
十馀岁。